Diari Oficial de la Generalitat Valenciana


Sumari del DOGV 8533, del 23-04-2019 (2019/3655)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   8533

Data del DOGV
:   23-04-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/3655


Organisme emissor
:   Ruralnostra, SCOOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2019/3655]  
En compliment de l'acord adoptat pel Consell Rector d'aquesta caixa rural i de conformitat amb el que legalment i estatutàriament s'ha establit, es convoquen tots els socis de l'entitat per a celebrar Assemblea General ordinària, el pròxim dia 9 de maig d'enguany, a les 19.30 hores en primera convocatòria i a les 20.00 hores en segona, en el local 1964, situat a Betxí, avinguda Primer de Maig, número 3 (l'accés s'efectuarà per la cafeteria amb domicili av. Herminio Pérez, núm. 4) a fi de tractar els diferents punts del següent  
  
Ordre del dia  
1. Examen de la gestió social. Aprovació, si escau, dels comptes anuals corresponents a l'exercici econòmic de 2018.  
2. Acords sobre la distribució de resultats.  
3. Aprovació, si escau, de la liquidació del pressupost d'ingressos i despeses del fons de formació i promoció de l'exercici anterior i pla d'inversions i despeses d'aquest fons per a l'exercici en curs.  
  
4. Elecció per a la renovació estatutària de membres titulars del Consell Rector, així com per a la designació dels integrants de la Comissió de Recursos.  
5. Informe sobre la utilització de l'acord adoptat en l'Assemblea General anterior, relatiu a l'estipulació de contractes i assumpció d'obligacions no compreses en la prestació dels serveis financers propis de l'objecte social de l'entitat, a favor de membres del Consell Rector o persones vinculades a ells. Proposta de no-renovació de l'autorització existent.  
6. Modificació dels articles 14, 15 i 58 i incorporació dels articles 5 bis, 11 bis i 15 bis dels estatuts socials.  
7. Habilitació al Consell Rector perquè, per si mateix, puga completar, adequar o esmenar la modificació dels estatuts socials aprovada, en la matèria necessària per a poder complir les indicacions o les objeccions que poguera formular a aquesta modificació l'Institut Valencià de Finances o els registres competents en ordre a la seua autorització, qualificació i inscripció dels acords adoptats en els punts anteriors.  
  
8. Suggeriments i preguntes al Consell Rector.  
9. Decisió sobre aprovació de l'acta. Designació de socis a aquest efecte.  
  
Betxí, 28 de març de 2019.- El president: Vicent Seglar Ballester.  
  
Nota. Conforme al que es disposa en els articles 34 de la Llei de cooperatives de la Comunitat Valenciana i 18 del Reial decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea, juntament amb els preceptius informes del Consell Rector, es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de celebració de l'Assemblea. Especialment, es comunica, de conformitat amb el que es disposa en l'article 34.5 i 26.2.b de la Llei de cooperatives de la Comunitat Valenciana, que es troba a la disposició dels socis el nou text dels estatuts que se sotmetrà a aprovació, així com un informe justificatiu de la reforma. Els socis tindran dret a rebre gratuïtament, prèvia sol·licitud per escrit, còpia dels indicats documents amb antelació a l'Assemblea.